open-index/open-wikipedia-markdown huggingface dataset:
ஆவ்லேயிட்டு

**ஆவ்லேயிட்டு** (*Hawleyite*) என்பது CdS என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இக்கனிமம் சிபேலரைட்டு குழுவில் உள்ள ஓர் அரிய சல்பைட்டு கனிமமாகும். ஈருருவத் தோற்றத்தில் காணப்படும் இது கிரீனோக்கைட்டுடன் ஒத்திருக்கிறது. வேதியியல் ரீதியாக, ஆவ்லேயிட்டு என்பது  காட்மியம் சல்பைடு ஆகும். சிபேலரைட்டு அல்லது பாறை இடுக்குகளில் சிடரைட்டு கனிமம் மீது பிரகாசமான மஞ்சள் பூச்சாகத் தோன்றுகிறது. பனி மற்றும் மழை போன்ற மழைப்பொழிவில் இருந்து பெறப்படும் விண்கல் நீரால் படிகமாகிறது. 

பன்னாட்டு கனிமவியல் சங்கம் ஆவ்லேயிட்டு கனிமத்தை Hwl என்ற குறியீட்டால் அடையாளப்படுத்துகிறது.

1955 ஆம் ஆண்டு யூகோன் பிரதேசத்தின் கெனோ-கலேனா மலைப் பகுதியில் உள்ள எக்டர்-காலுமெட்டு சுரங்கத்தில் ஆவ்லேயிட்டு கனிமம் கண்டுபிடிக்கப்பட்டது. கனடாவின் ஒண்டாரியோவில் உள்ள குயின்சு பல்கலைக்கழகத்தில் பேராசிரியராக இருந்த கனிமவியலாளர் இயேம்சு எட்வின் ஆவ்லேயின் (1897–1965) நினைவாகப் பெயரிடப்பட்டது. 

## மேலும் காண்க
*காட்மியம்
*கனிமங்களின் பட்டியல்

## மேற்கோள்கள்

பகுப்பு:காட்மியம் கனிமங்கள்
பகுப்பு:சல்பைடு கனிமங்கள்
பகுப்பு:கனசதுரக் கனிமங்கள்
பைஜேந்திர பிரசாத் யாதவ்

**பிஜேந்திர பிரசாத் யாதவ்** (*Bijendra Prasad Yadav*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் சுபௌல் மாவட்டத்தினைச் சேர்ந்தவர். பிரசாத் பிர்பூர் அரசு மேனிலைப் பள்ளியில் கல்வி பயின்றுள்ளார். ஐக்கிய ஜனதா தளம் கட்சியினைச் சார்ந்த இவர், பீகார் சட்டப்பேரவைத் தேர்தலில் முதன் முதலாக 1990ஆம் ஆண்டு சுபௌல் சட்டமன்றத் தொகுதியில் ஜனதா தள வேட்பாளராகப் போட்டியிட்டு வெற்றி பெற்றார். இதன் பின்னர் நடைபெற்ற அனைத்துத் தேர்தல்களிலும் இவரே இத்தொகுதியின் சட்டமன்ற உறுப்பினராகத் தேர்ந்தெடுக்கப்பட்டுள்ளார். முன்னதாக இவர் 2000ஆம் ஆண்டில் ஜனதா தளத்திலிருந்து விலகி ஐக்கிய ஜனதா தளத்தில் இணைந்தார். அண்மையில் 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் சுபௌல் சட்டமன்றத் தொகுதியில் போட்டியிட்டு வெற்றி பெற்று 9ஆவது முறையாக சட்டமன்ற உறுப்பினர் ஆனார். இவர் நிதிசு குமார் அமைச்சரவையில் நிதி, மேம்பாடு திட்டமிடல் அமைச்சராகப் பணியாற்றியுள்ளார். 

## தேர்தல் செயல்பாடு
### 2025

### 2020

## மேற்கோள்கள்

 பகுப்பு: பீகார் சட்டமன்ற உறுப்பினர்கள்
இராம்பிலாசு காமத்து

**இராம்பிலாசு காமத்து** (*Rambilash Kamat*)(பிறப்பு 20 மே 1963) என்பவர் பீகாரைச் சேர்ந்த இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் சுபால் மாவட்டத்தினைச் சேர்ந்தவர். சுபால் மாவட்டத்திலுள்ள பிப்ரா சட்டமன்றத் தொகுதியின் உறுப்பினராக உள்ளார். இவர் 2020ஆம் ஆண்டு நடைபெற்ற பீகார் சட்டமன்றத் தேர்தலில் ஐக்கிய ஜனதா தளம் கட்சியின் வேட்பாளராக முதன் முதலில் பிப்ரா சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். மீண்டும் காமத்து 2025இல் நடைபெற்ற பீகார் சட்டப்பேரவைத் தேர்தலிலும் ஐக்கிய ஜனதா தளம் சார்பில் போட்டியிட்டு வெற்றி பெற்றார்.

## இளமை
பீகாரின் சுபாலைச் சேர்ந்தவர் காமத்து. இவரின் தந்தை சரயுக் காமத்து. காமத்து விவசாயக் குடும்பத்தினைச் சார்ந்தவர். இராம்பிலாசு காமத்து, 1988ஆம் ஆண்டில் சுபாலில் உள்ள பாரத் சேவாக் சமாஜ் கல்லூரியில் தனது இளங்கலை கலை பட்டத்தினை பெற்றார்.

## அரசியல்
2020 பீகார் சட்டப்பேரவைத் தேர்தலில் ஐக்கிய ஜனதா தளத்தை பிரதிநிதித்தி பிப்ரா சட்டமன்றத் தொகுதியிலிருந்து காமத்து வெற்றி பெற்றார். இவர் 82,388 வாக்குகளைப் பெற்று, தனது நெருங்கிய போட்டியாளரான இராச்டிரிய ஜனதா தளத்தின் விசுவ மோகன் குமாரை 19,245 வாக்குகள் வித்தியாசத்தில் தோற்கடித்தார்.

2025ஆம் ஆண்டு நடைபெற்ற பீகார் சட்டப்பேரவைத் தேர்தலில் பிப்ராவிலிருந்து மீண்டும் வெற்றிபெற்றார். இம்முறை இவர் 107,041 வாக்குகள் பெற்றார்.

## தேர்தல் செயல்பாடு
### 2025

### 2020

## மேற்கோள்கள்

பகுப்பு:பீகார் சட்டமன்ற உறுப்பினர்கள்
பகுப்பு:ஐக்கிய ஜனதா தளம் அரசியல்வாதிகள்
கரிபா ஏரி

**கரிபா ஏரி** (*Lake Kariba*), ஆப்பிரிக்காவின் சாம்பியா, சிம்பாப்வே நாடுகளின் எல்லையில் அமைந்த மனிதனால் நிறுவப்பட்ட உலகின் பெரிய செயற்கை ஏரியாகும். இந்த ஏரியிலிருந்து உற்பத்தியாகும் சாம்பசி ஆறு சாம்பியா மற்றும் சிம்பாப்வே நாடுகளின் வழியாக 810 மைல் தொலைவிற்கு பாய்ந்து இந்தியப் பெருங்கடலில் கலக்கிறது. கரிபா ஏரி  2,000 சதுர மைல்கள் (5,200 சதுர கிமீ) பரப்பளவைக் கொண்டுள்ளது. விக்டோரியா அருவிக்கு கீழே 250 மைல்கள் (400 கிமீ) தொலைவில் உள்ள கடின மலைப்பாறைக்களுக்கு இடையே குறுகும் கரிபா பள்ளத்தாக்கில் பாயும் சாம்பசி ஆற்றை தடுத்தி நிறுத்தியதன் மூலம் செயற்கையாக கரிபா ஏரி உருவாக்கப்பட்டது. கரிபா ஏரியை ஒட்டிக்கட்டப்பட்ட கரிபா அணை இரட்டை வளைவுச் சுவரைக் கொண்டுள்ளது .

கரிபா அணை 128 மீட்டர் உயரமும், 617 மீட்டர் நீளமும், அடிவாரத்தில் 24 மீட்டர் அகலமும் கொண்டது. கரிபா அணை மூலம் உற்பத்தி செய்யப்படும் மின்சாரம் சாம்பியா மற்றும் சிம்பாப்வே நாடுகளுக்கு மின்சாரத்தை வழங்குகிறது மற்றும் ஒரு செழிப்பான வணிக மீன்பிடித் தொழிலை ஆதரிக்கிறது. இந்த ஏரி மொத்தம் 102 தீவுகளை உள்ளடக்கியது, இதில் சேட் தீவு மற்றும் ஸ்பர்விங் தீவு போன்ற பிரபலமான தீவுகளும் அடங்கும். சேட் தீவு உலகின் மிகப்பெரிய பாதுகாக்கப்பட்ட, வளர்ச்சியடையாத ஈரநிலங்களும், ஆப்பிரிக்க யானைகளும் கொண்டுள்ளது.

## ஏரியின் விளக்கம்
கரிபா ஏரி  நீளமும்,   அகலமும்,  பரப்பளவும் மற்றும்  கொள்ளவும் கொண்டது. இதன் சராசரி குறைந்தபட்ச ஆழம்  மற்றும் அதிகபட்ச ஆழம்  ஆகும்.
மனிதால் உருவாக்கப்பட்ட உலகின் பெரிய செயற்கை ஏரியான கரிபா ஏரியின் நீர் கொள்ளவு, சீனாவின் மூன்று ஆழ்பள்ளத்தாக்கு அணையை விட நான்கு மடங்கு பெரிதானது.

## இதனையும் காண்க
* கரிபா அணை
* சாம்பசி ஆறு
## மேற்கோள்கள்

## வெளி இணைப்புகள்
* "Lake Kariba". Zambiatourism.com. Retrieved August 11, 2005.
* "Dam Statistics: Africa and the Middle East Regions". World Commission on Dams. Retrieved August 11, 2005.
* . LakeNet. Retrieved August 11, 2005.
* World Lakes Database entry for Lake Kariba
பகுப்பு:ஆப்பிரிக்கப் பேரேரிகள்
பகுப்பு:ஆப்பிரிக்க ஏரிகள்
பகுப்பு:சாம்பியா
பகுப்பு:சிம்பாப்வே
இயெகோர் லசுக்கின்

**இயெகோர் லசுக்கின்** (*Jegor Lashkin*) என்பவர் மல்தோவா நாட்டைச் சேர்ந்த ஒரு  சதுரங்க வீரர் ஆவார். 2003 ஆம் ஆண்டில் செப்டம்பர் மாதம் 07 ஆம் தேதியன்று இவர் பிறந்தார். 2025 ஆம் ஆண்டில் பிடே அமைப்பு இவருக்கு கிராண்டுமாசுட்டர் பட்டத்தை வழங்கியது. 

## சதுரங்க வாழ்க்கை
2023 ஆம் ஆண்டு இயெகோர் லசுக்கின் மல்தோவா நாட்டு சதுரங்க வாகையாளர் பட்டத்தை வென்றார்.  8.5/9 என்ற கணக்கில் அப்போட்டியை முடித்தார். விருப்பமான சதுரங்க வீரர் விளாடிமிர் அமிதெவிசியை விட இரண்டு புள்ளிகள் முன்னிலையில் இருந்தார்.

2024 ஆம் ஆண்டில், ஐந்து சுற்றுகளில் முன்னிலை வகித்த பிறகு, சார்ச்சா சதுரங்கப் போட்டியில் நான்காவது இடத்தைப் பிடித்தார்.

2025 சதுரங்க உலகக் கோப்பை போட்டியில் விளையாட இயெகோர் லசுக்கின் தகுதி பெற்றார். முதல் சுற்றில் தின் இயிங்யாவோவால் தோற்கடிக்கப்பட்டார். 
 
## மேற்கோள்கள்

## வெளி இணைப்புகள்
*Jegor Lashkin chess games at 365Chess.com
பகுப்பு:2003 பிறப்புகள்
பகுப்பு:வாழும் மக்கள்
பகுப்பு:மல்தோவா சதுரங்க வீரர்கள்
உரொபேர்ட்டோ கார்சியா பண்டோச்சா

**உரொபேர்ட்டோ கார்சியா பண்டோச்சா** (*Roberto García Pantoja*) என்பவர் கியூபா நாட்டைச் சேர்ந்த ஒரு  சதுரங்க வீரர் ஆவார். 1992 ஆம் ஆண்டில் அக்டோபர் மாதம் 31 ஆம் தேதியன்று இவர் பிறந்தார். 2019 ஆம் ஆண்டில் பிடே அமைப்பு இவருக்கு கிராண்டுமாசுட்டர் பட்டத்தை வழங்கியது. 2023 ஆம் ஆண்டு வரை கியூபா நாட்டிலும் பின்னர் 2003 ஆம் ஆண்டுக்குப் பின்னர் கொலம்பியாவிலும் வசித்து வருகிறார். 

## சதுரங்க வாழ்க்கை

2019 ஆம் ஆண்டு சூலை மாதத்தில் கண்டங்களுக்கு இடையிலான சதுரங்கப் போட்டியில் விளையாடினார். அங்கு இவர் ஐந்தாவது சுற்றுக்குப் பிறகு இரண்டாவது இடத்தைப் பிடித்தார்.

2024 ஆம் ஆண்டு சூன் மாதத்தில்  அமெரிக்காவின் முழுமையான கண்டங்கள் இடையிலான சதுரங்கப் போட்டியில் வாகையாளர் பட்டத்தை வென்றார். 

2024 ஆம் ஆண்டு செப்டம்பர் மாதத்தில்  45ஆவது சதுரங்க ஒலிம்பியாடு போட்டியில் கொலம்பியாவுக்காக முதல் பலகையில் விளையாடினார். மூன்றாவது சுற்றில் மேக்னசு கார்ல்சனுக்கு எதிராக விளையாடினார். தாமதமாக வந்ததால் மாக்னசு  ஆட்டத்தை கிட்டத்தட்ட இழக்கும் நிலை எற்பட்டது.

## மேற்கோள்கள்

பகுப்பு:1992 பிறப்புகள்
பகுப்பு:வாழும் மக்கள்
பகுப்பு:கியூபாவின் சதுரங்க வீரர்கள்
பகுப்பு:கொலம்பிய சதுரங்க வீரர்கள்
பாசுட்டினோ ஓரோ

**பாசுட்டினோ ஓரோ** (*Faustino Oro*) என்பவர் அர்கெந்தீனா நாட்டைச் சேர்ந்த ஒரு  சதுரங்க வீரர் ஆவார். 2013 ஆம் ஆண்டில் அக்டோபர் மாதம் 14 ஆம் தேதியன்று அர்கெந்தீனாவின் புவனெசு ஐரிசு நகரத்தில் இவர் பிறந்தார். 2024 ஆம் ஆண்டில் பிடே அமைப்பு இவருக்கு பன்னாட்டு சதுரங்க மாசுட்டர் பட்டத்தை வழங்கியது.

## சதுரங்க வாழ்க்கை
2023 ஆம் ஆண்டில், பாசுட்டினோ ஓரோவுக்கு ஒன்பது வயதாக இருந்தபோது 2300 தர மதிப்பீட்டைப் பெற்றார். இதன் மூலம் அந்த நேரத்தில் இவ்வாறு செய்த இளைய சதுரங்க வீரர் என்ற சிறப்பு கிடைத்தது.   இந்த சாதனையை 2024 நவம்பர் மாதத்தில் இங்கிலாந்தைச் சேர்ந்த ஈதன் பாங் முறியடித்தார். எனவே "சதுரங்கத்தின் மெசி" அல்லது "செசி" என்று அழைக்கப்பட்டார். அவர் பன்னாட்டு சதுரங்க மாசுட்டர்  பட்டத்திற்கான விதிமுறையை அடைந்த இளைய வீரர் ஆவார். இந்த சாதனையை 2025 ஆம் ஆண்டு சனவரி மாதத்தில் உரோமன் சோக்ட்சீவ் முறியடித்தார்.

2024 ஆம் ஆண்டு மே மாதத்தில் சதுரங்கம்.காம் நடத்திய வாராந்திர சதுரங்கப் போட்டியின் போது, ​​ஓரோ 5 முறை உலக சாம்பியனும் உலக #1 தரவரிசையில் உள்ளவருமான மேக்னசு கார்ல்சனை தோற்கடித்தார்.

இளைய பன்னாட்டு சதுரங்க மாசுட்டர் பட்டத்திற்கான உலக சாதனையைப் படைத்தார். இந்த பட்டத்தை 2024 ஆம் ஆண்டு சூன் மாதத்தில் 10 ஆண்டுகள், 8 மாதங்கள் மற்றும் 16 நாட்களில் பெற்றார். இந்த சாதனையை பின்னர் மே 2025 இல் 10 ஆண்டுகள், 3 மாதங்கள் மற்றும் 21 நாட்களில் உரோமன் சோக்ட்சீவ் முறியடித்தார்.

கிராண்ட்மாசுட்டர் பட்டத்தை அடைய வீரர்கள் பொதுவாக மூன்று "விதிமுறைகள்" தேவை. செப்டம்பர் 2025 ஆம் ஆண்டு செப்டம்பர் மாதத்தில் எசுப்பானியாவின் மாட்ரிட்டு நகரத்தில் நடந்த 2025 போட்டியில் ஓரோ தனது முதல் கிராண்ட்மாசுட்டர் விதிமுறையைப் பெற்றார். இல்லியா நிசுனிக் மற்றும் குகேசு தொம்மராசுவிற்குப் பிறகு இவ்விதிமுறையைப் பெற்ற மூன்றாவது இளைய வீரர் என்ற சிற்ப்புக்கு உரியவரானார். 

2025 ஆம் ஆண்டு நவம்பர் மாதத்தில் நடைபெற்ற 2025 சதுரங்க உலகக் கோப்பை போட்டியில் ஓரோ தனது முதல் சுற்றுப் போட்டியில் கிராண்ட்மாசுட்டர் ஆண்டே பிரிக்கை 5-3 என்ற கணக்கில் தோற்கடித்தார். இரண்டாவது சுற்றில், சமநிலை முறிவு ஆட்டத்தில் இந்தியாவின்  விதித் குசராத்தியிடம் 2.5-1.5 என்ற புள்ளிகள் கணக்கில் தோல்வியடைந்து ஓரோ வெளியேற்றப்பட்டார்.

## மேற்கோள்கள்

## வெளி இணைப்புகள்
*
*

பகுப்பு:2013 பிறப்புகள்
பகுப்பு:வாழும் மக்கள்
பகுப்பு:அர்கெந்தீன சதுரங்க வீரர்கள்
ஓட்டோ அம்மோன்

**ஓட்டோ அம்மோன்** (*Otto Ammon*) என்பவர் செருமன் நாட்டைச் சேர்ந்த ஒரு மானிடவியலாளர் ஆவார். தெற்கு செருமனியிலுள்ள பேடன் பகுதியின் கார்ல்சுரூகே நகரில் 1842 ஆம் ஆண்டு திசம்பர் மாதம் 7 ஆம் தேதியன்று இவர் பிறந்தார். ஓட்டோ சியார்க்கு அம்மோன் என்ற பெயராலும் அறியப்படுகிறார். அம்மோன் ஆரம்பத்தில் 1863 ஆம் ஆண்டு முதல் 1868 ஆம் ஆண்டு வரை ஒரு பொறியாளராக வாழ்க்கையைத் தொடங்கினார். 1883 ஆம் ஆண்டில், இவர் உரோமானிய சாலைகளின் புவியியல் மற்றும் புவியியல் ஆய்வுக்கு தலைமை தாங்கினார். பின்னர், 1887 ஆம் ஆண்டில், மானுடவியல் ஆராய்ச்சியில் ஈடுபட்டார்.  பண்டைய கார்ல்சுரூகே சங்கம் மற்றும் இயற்கை அறிவியல் சங்கத்தில் உறுப்பினரானார். அவரது பங்களிப்புகளை அங்கீகரிக்கும் விதமாக, 1904 ஆம் ஆண்டு பிரீபர்க்கு பல்கலைக்கழகத்தில் இருந்து இவருக்கு கௌரவ டாக்டர் பட்டம் வழங்கப்பட்டது. அம்மோன் தனது படைப்புகளுக்கு 'சமூக மானுடவியல்' என்ற வார்த்தையை உருவாக்கினார். ஆனால் மற்றவர்கள் அதை 'சமூக டார்வினிசம்' அல்லது பின்னர் அவற்றை எதிர்கால சந்ததியினரை மேம்படுத்த விரும்பும் மரபுசார் பண்புகளின் தேர்வு என்ற பொருளில் உள்ள யூச்செனிக்சு போன்றதாகும் எனக் கருதினர். இவரது குறிப்பிடத்தக்க படைப்புகளில் ஒன்று "மனிதர்களிடையே இயற்கைத் தேர்வு" (1893) என்பதாகும். இதில் அவர் ஐரோப்பிய பிரபுக்களிடையே செருமானிய  பாரம்பரியத்தைக் கொண்ட தனிநபர்களின் குறிப்பிடத்தக்க விகிதத்தை அடையாளம் காண முடியும் என்ற வாதத்தை முன்வைத்தார். 

## தேர்ந்தெடுக்கப்பட்ட படைப்புகள்
* *மனிதர்களிடையே இயற்கையான தேர்வு*, 1893 
* *பேடன் மக்களின் மானுடவியல் *, 1899 
* *சமூக ஒழுங்கும் அதன் இயற்கையான பயன்பாடும்*, 1900 

## மேற்கோள்கள்

பகுப்பு:1842 பிறப்புகள்
பகுப்பு:1916 இறப்புகள்
பகுப்பு:மானிடவியலாளர்கள்
பகுப்பு:செருமனியர்
நிர்மல் குமார் பிரம்மா

**நிர்மல் குமார் பிரம்மா** (Nirmal Kumar Brahma) என்பவர் இந்தியாவைச் சேர்ந்த ஓர் அரசியல்வாதியாவார். அசாம் மாநிலத்திலுள்ள சித்லி சட்டமன்றத் தொகுதியில் சட்டமன்ற உறுப்பினராக உள்ளார். ஐக்கிய மக்கள் கட்சி (தாராளவாதம்) உறுப்பினராக அசாம் மாநில அரசியலில் இயங்குகிறார்.  2024 ஆம் ஆண்டு நடைபெற்ற இடைத்தேர்தலில் ஐக்கிய மக்கள் கட்சி - (தாராளவாதம்) வேட்பாளரான நிர்மல் குமார் பிரம்மா, போடோலாந்து மக்கள் முன்னணி வேட்பாளர் சுத்தோ குமார் பாசுமதாரியை 37,016 வாக்குகள் வித்தியாசத்தில் தோற்கடித்து வெற்றி பெற்றார். இயோயந்த பாசுமத்ரி பதவி விலகியதால் இந்த சட்டமன்றத் தொகுதிக்கு இடைத்தேர்தல் நடைபெற்றது.

## மேலும் காண்க
*அசாம் சட்டப் பேரவை

## மேற்கோள்கள்

பகுப்பு:வாழும் மக்கள்
பகுப்பு:அசாம் சட்டமன்ற உறுப்பினர்கள்
புரா சபோரி வனவிலங்கு சரணாலயம்

**புரா சபோரி வனவிலங்கு சரணாலயம்** (Bura Chapori Wildlife Sanctuary) இந்தியாவின் அசாம் மாநிலத்தில் அமைந்துள்ள ஒரு பாதுகாக்கப்பட்ட பகுதியாகும். சோணித்பூர் மாவட்டம் மாவட்டத்தில் பிரம்மபுத்திரா ஆற்றின்  தெற்குக் கரையில் 44.06 சதுரகிலோமீட்டர் பரப்பளவைக் கொண்டுள்ளது. இப்பகுதி 1974 ஆம் ஆண்டு பாதுகாக்கப்பட்ட வனப்பகுதியாக அறிவிக்கப்பட்டது. 1995 ஆம் ஆண்டு ஒரு சரணாலயமாக மாறியது. புரா சபோரி வனவிலங்கு சரணாலயம் தேச்பூர் நகரத்திலிருந்து 40 கி.மீ தொலைவிலும், குவகாத்தியிலிருந்து 181 கி.மீ தொலைவிலும் அமைந்துள்ளது. இலாவோகோவா-புராச்சபோரி சுற்றுச்சூழல் அமைப்பின் ஒருங்கிணைந்த பகுதியான இச்சரணாலயம் காசிரங்கா புலிகள் காப்பகத்தின் அறிவிக்கப்பட்ட இடையகமுமாகும்.

## பல்லுயிர் சரணாலயம்
புரா சபோரி வனவிலங்கு சரணாலயம் வங்காள மலர்வாழ் உயிரினங்களுக்கு ஏற்ற வாழ்விடமாகக் கருதப்படுகிறது. பல புலம்பெயர்ந்த பறவைகளுக்கு இச்சரணாலயம் ஒரு சொர்க்கமாகும். ஊர்வன மற்றும் மீன்களும் இங்கு காணப்படுகின்றன.

; பாலூட்டிகள்:
இந்திய மூக்குக்கொம்பன், tiger, சிறுத்தை, காட்டெறுமை, ஆக்சிசு, காட்டுப்பன்றி மற்றும் எப்போதாவது யானை கூட்டம் ஆகிய விலங்குகள் இங்கு காணப்படுகின்றன. 

; பறவைகள்:
வங்காள வரகுக் கோழி, கருப்பு கழுத்து நாரை, காட்டு வாத்து, அகலவாயன், குறுவடிவ நன்னீர் வாத்து, சீழ்க்கைச் சிறகி என பல பறவைகள் இங்கு காணப்படுகின்றன.

## மேற்கோள்கள்

## வெளி இணைப்புகள்
*Bura Chapori Wildlife Sanctuary at assaminfo.com.
*Bura Chapori Wildlife Sanctuary at Tour Travel World.com
*Burachapori Wildlife Sanctuary at assamforest.in.

பகுப்பு:அசாமிலுள்ள காட்டுயிர்க் காப்பகங்கள்
பகுப்பு:சோணித்பூர் மாவட்டம்
அருவாப்புலம்

**அருவாப்புலம்** *(Aruvappulam)* என்பது இந்தியாவின் தென் மாநிலமான கேரளாவின், பத்தினம்திட்டா மாவட்டத்தின், தென்கிழக்கு மூலையில் கோன்னி வட்டத்தில், உள்ள ஒரு கிராம ஊராட்சியாகும். மாவட்டத்தின் உயரமான இடமான தேவர் மலை இங்கு அமைந்துள்ளது. கிராமத்தின் ஒரு பகுதி கோன்னி காப்புக் காடு வனப்பகுதியில் உள்ளது. தமிழ்நாட்டுடன் எல்லையைப் பகிர்ந்துக்கொள்கிறது. ஆனால் கிராமத்தை அண்டை மாநிலத்துடன் இணைக்கும் எந்த மாநிலங்களுக்கு இடையேவும் சாலை வசதி இல்லை.

அச்சன்கோவில் ஆற்றில் பாயும் முக்கிய ஓடைகள் இந்தக் கிராமத்தில் உற்பத்தியாகின்றன. இந்த ஆறு கிராமத்திற்கும் அண்டை மாவட்டமான கொல்லத்திற்கும் இடையிலான எல்லையை உருவாக்குகிறது.

இக்கிராமத்தில் உள்ள குடியிருப்பு பகுதிகள் கொக்கத்தோடும் கல்லேலியுமாகும்.

## மக்கள் தொகையியல்
2001 ஆம் ஆண்டு இந்திய மக்கள் தொகைக் கணக்கெடுப்பின்படி கிராமத்தின் மொத்த மக்கள் தொகை 16183. ஆண்கள் 7693 பெண்கள் 8490 ஆகும்.

கிராமத்தின் மொத்த மக்கள் தொகையில் 15 விழுக்காட்டினர் பட்டியல் இனத்தவராவர். மேலும் கிராமத்தில் கணிசமான அளவில் கிறித்துவர்கள் வாழ்கின்றனர்.
இங்குள்ள மக்களில் பெரும்பாலானோர் பணிபுரிவதற்காக வளைகுடா நாடுகளுக்கும், அமெரிக்க ஐக்கிய நாடுகளுக்கும் இடம் பெயர்ந்துச் செல்கின்றனர். 2011 ஆம் ஆண்டு கே.பி. சார்சு என்ற புலம் பெயர்ந்தவர் அமெரிக்காவின் பாராளுமன்றமான காங்கிரசுக்கு நடைபெற்ற தோர்தலில் டெக்சாசு மாகாணத்திலிருந்து போட்டியிட்டார்.

## மேற்கோள்கள்

பகுப்பு:கேரள மாநிலத்திலுள்ள ஊர்களும் நகரங்களும்
பகுப்பு:பத்தனம்திட்டா மாவட்டத்திலுள்ள கிராமங்கள்
ஆடுதுறை - 60

**ஆடுதுறை - 60** *(ADT 60)*, எனப்படும் இந்த நெல் வகை, **AD 01246** மற்றும் கோவை - 49 ஆகிய  நெல் இரகங்களை இணைத்து உருவாக்கப்பட்ட தமிழ்நாட்டின் கலப்பின நெல் இரகமாகும்.

## காலம்
தமிழ்நாட்டின் தாளடி, நெற்பருவக் காலத்தில் பயிரிட ஏற்றதாக கூறப்படும் நெல் வகையான ஆடுதுறை 60, நடுத்தரக் கால பயிராக 130 முதல் 135 நாட்களில் முதிர்ச்சியடைகிறது.

## விளைச்சல்
ஒரு எக்டேருக்கு 6,028 கிலோ வரை மகசூல் அளித்துள்ள இது, ஆடுதுறை - 46 நெல் இரகத்தை விட 13.2 விழுக்காடு கூடுதல் மகசூல் என கூறப்படுகிறது.

## வெளியீடு
தமிழ்நாட்டின் ஆடுதுறையில் உள்ள தமிழ்நாடு நெல் ஆய்வு நிறுவனத்தால் 2025 இல் வெளியிடப்பட்டது.

## முக்கிய அம்சங்கள்
* நடுத்தர மெல்லிய தானியங்கள்.
* அரைத்தல்: 75 %; தலை நெல் மீட்பு: 68 %
* பழுப்பு நிற தத்துப்பூச்சி, தண்டு துளைப்பான், இலை மடிப்பு, பாக்டீரியா இலை கருகல் மற்றும் குலைநோய் ஆகியவற்றை மிதமாக தாங்கும் தன்மை கொண்டது.

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
பகுப்பு:இந்தியாவில் வேளாண்மை
இந்திய நாளிதழ்கள் மற்றும் இதழ்கள் தணிக்கைப் பணியகம்

**இந்திய நாளிதழ்கள் மற்றும் இதழ்கள் தணிக்கைப் பணியகம்** (*Audit Bureau of Circulations* (சுருக்கமாக:**ABC**) என்பது இந்தியாவில் வெளியாகும் நாளிதழ்கள் மற்றும் இதழ்களை தணிக்கை செய்யும் இலாப நோக்கற்ற தனியார் அமைப்பாகும். இவ்வமைப்பு 1948ம் ஆண்டு முதல் மும்பையை தலைமையிடமாகக் கொண்டு இயங்கி வருகிறது.

1948ம் ஆண்டு வரை, இந்தியாவில் நாளிதழ்கள் மற்றும் இதழ்களின் எண்ணிக்கைத் தணிக்கைச் செய்யப்படாமல் வெளியானது. மேலும் வெளியீடுகளின் உண்மையான விற்பனை எண்ணிக்கையைச் சரிபார்க்க எந்த வழி வகையும் இல்லாமல் இருந்தது.  எனவே 1948ஆம் ஆண்டு முதல்  நாளிதழ்கள் மற்றும் இதழ்களின் விற்பனையை கண்காணிக்க இத்தணிக்கை பணியகம் நிறுவப்பட்டது.

## தகுதிகள்
நாளிதழ் மற்றும்  இதழ் வெளியீட்டாளர்கள் இந்திய செய்தித்தாள் சங்கத்தில் உறுப்பினர்களாக இருத்தல் வேண்டும். மேலும் வெளியீட்டாளர்கள் தமது நிறுவனங்களை இந்தியச் செய்தித்தாள் பதிவாளரிடம் பதிவு செய்திருந்தல் வேண்டும்.

வெளியீட்டாளர் உறுப்பினர்கள் இப்பணியகத்தால் முறையான தணிக்கையை எளிதாக்குவதற்கு அத்தியாவசிய பதிவேடுகள் மற்றும் பதிவுகளைப் பராமரிக்க வேண்டும், மேலும் இப்பணியகத்தால் அங்கீகரிக்கப்பட்ட தணிக்கையாளர் குழுவிலிருந்து ஒரு சுயாதீன பட்டய கணக்காளரை நியமித்துக் கொள்ள வேண்டும். இப்பணியகத்தின் உறுப்பினர் சேர்க்கை திருப்திகரமான தணிக்கைக்கு உட்பட்டது. இப்பணியகம் பொருத்தமானதாகக் கருதும் போது வெளியீடுகளின் மறு சரிபார்ப்பு தணிக்கை மற்றும் திடீர் சரிபார்ப்பு தணிக்கை முறையை இப்பணியகம் கொண்டுள்ளது.

தொடர்ச்சியான மற்றும் திட்டவட்டமான ஆறு மாத தணிக்கை காலத்திற்கு தன்னுடன் பதிவுசெய்யப்பட்ட வெளியீடுகளின் தணிக்கை செய்யப்பட்ட நிகர சுழற்சிப் புள்ளிவிவரங்களை பணியகம் சான்றளிக்கிறது மற்றும் அத்தகைய வெளியீடுகளுக்காக வழங்கப்பட்ட பணியகத்தின் சான்றிதழ்களின் நகல்களை ஒவ்வொரு உறுப்பினருக்கும் வழங்குகிறது. தொடர்புடைய பதிவுகள் போதுமான அளவு பராமரிக்கப்பட்டால் சான்றிதழ்களில் இலவச விநியோகம் மற்றும் மொத்த விற்பனையும் காட்டப்படும். அத்தகைய பதிவுகள் சரிபார்க்கப்பட்டு உண்மைகள் மற்றும் புள்ளி விவரங்கள் பாரபட்சமற்ற தணிக்கையாளர்களால் ஆராயப்படுகிறது. அதன் பிறகுதான் நிகர கட்டண சுழற்சி சான்றிதழ் வழங்கப்படுகிறது.
## மேற்கோள்கள்

## வெளி இணைப்புகள்
* 

பகுப்பு:இந்தியாவில் உள்ள இலாபநோக்கற்ற நிறுவனங்கள்
பகுப்பு:இந்தியாவில் செய்தித்தாள் வெளியீடு
பகுப்பு:செய்தித்தாள்கள் வெளியீட்டுத் தணிக்கை
பிக்பூரியா

**பிக்பூரியா** (*Bihpuria*) இந்தியாவின் அசாம் மாநிலத்திலுள்ள இலக்கீம்பூர் மாவட்டத்தில் அமைந்திருக்கும் சிறிய நகரமாகும். . என்ற புவியியல் ஆள்கூறுகளில் பிக்பூரியா அமைந்துள்ளது.
## மக்கள் தொகையியல்
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, பிக்பூரியா நகரத்தின் மக்கள் தொகை 10,867 ஆகும். இம்மக்கள் தொகையில் ஆண்கள் சதவீதம் 53% ஆகவும்  பெண்கள் சதவீதம் 47% ஆகவும் இருந்தது. பிக்பூரியாவின் சராசரி கல்வியறிவு விகிதம் 77% ஆகும்.  இது தேசிய சராசரியான 59.5% என்பதை விட அதிகம் ஆகும். இதில் ஆண்களின் கல்வியறிவு 82% ஆகவும் பெண்களின் கல்வியறிவு 73% ஆகவும் இருந்தது. மக்கள் தொகையில் 11% பேர் 6 வயதுக்குட்பட்டவர்களாக இருந்தார்கள்.

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, பிக்பூரியா நகரத்தின் மக்கள் தொகை 12,016 ஆகும். இம்மக்கள் தொகையில் ஆண்கள் எண்ணிக்கை 6219 ஆகவும் பெண்கள் எண்ணிக்கை  5797 ஆகவும் இருந்தது. பிக்பூரியாவின் சராசரி கல்வியறிவு விகிதம் 89.62% ஆகும்.  இது தேசிய சராசரியான 72.19% என்பதை விட அதிகம் ஆகும். இதில் ஆண்களின் கல்வியறிவு 93.03% ஆகவும் பெண்களின் கல்வியறிவு 85.95% ஆகவும் இருந்தது.

## அரசியல்
பிக்பூரியா தேச்பூரின் (மக்களவைத் தொகுதி) ஒரு பகுதியாகும். அமியா குமார் புயான் பிக்பூரியா தொகுதியின் தற்போதைய சட்டமன்ற உறுப்பினராக  உள்ளார்.

## மேற்கோள்கள்

பகுப்பு:அசாம் மாநிலத்திலுள்ள ஊர்களும் நகரங்களும்
பகுப்பு:இலக்கீம்பூர் மாவட்டம்
பதினைந்தாவது அசாம் சட்டமன்றம்

**பதினைந்தாவது அசாம் சட்டமன்றம்** (*15th Assam Assembly*) என்பது ஏப்ரல் 2021இல் முடிவடைந்த 2021 அசாம் சட்டமன்றத் தேர்தல்களுக்குப் பிறகு, 2021 சூன் 1 அன்று அசாமில் அமைந்த சட்டமன்றம் ஆகும். 2021-ல் நடைபெற்ற தேர்தல் முடிவுகள் 2021 மே 2 அன்று அறிவிக்கப்பட்டன. முந்தைய பதினான்காவது சட்டமன்றத்தின் பதவிக்காலம் மே 31, 2021 அன்று முடிவடைந்தது.

## சட்டமன்ற உறுப்பினர்கள்

## மேற்கோள்கள்
பாலியிமைடு நுரை

**பாலியிமைடு நுரை** (*Polyimide foam*) என்பது நாசா நிறுவனத்திற்காக இன்சுபெக் நுரை நிறுவனம் சோலிமைடு என்ற வர்த்தகப் பெயரில் முதன் முதலில் வடிவமைக்கப்பட்ட ஒரு நுரை ஆகும். வெப்பத்தையும் அழுத்தத்தையும் தாங்கக்கூடிய உயர்தர பலபடிப் பொருளில் இருந்து செய்யப்படும் ஓர் இலகுரக நுரை பொருளாகும். இதன் முதன்மை நோக்கங்கள் ஒரு மின்கடத்தாப் பொருள் (இராக்கெட் எரிபொருள்கள் போன்றவை) மற்றும் ஒலித் தடுப்பான் ஆகியவையாகும். ஒப்பீட்டளவில் குறைந்த வாயு வெளியேற்றம் (வெற்றிடம் மற்றும் விண்கலத்தில் உள்ள சிக்கல்), விரும்பத்தக்க வெப்ப மற்றும் ஒலி செயல்திறன், அத்துடன் விநியோகம் மற்றும் பயன்பாட்டின் போது சீரான தன்மை ஆகியவற்றைக் கொண்ட தயாரிப்பை நாசா வடிவமைக்கக் கோரியது. நுரையின் வழக்கமான பயன்பாடுகளில் குழாய் அமைத்தல், குழாய்/குழாய் காப்பு, கட்டமைப்பு கூறுகள் மற்றும் எடை குறைவாக இருக்கும்போது வெற்று கூறுகளை வலுப்படுத்துதல் ஆகியவை அடங்கும். வெப்ப மற்றும் ஒலி பண்புகளுக்கு கூடுதலாக, பாலியிமைடு நுரை தீயை எதிர்க்கும், இலகுரகமாகவும் நச்சுத்தன்மையற்றதாகவும் இருக்கும். எண்ணெய், கரிமவேதிப் பொருட்கள், புற ஊதா கதிர்கள் போன்றவற்றால் எளிதில் சேதமடையாது. 

## மேலும் காண்க
*புரைமக் களி

## மேற்கோள்கள்

பகுப்பு:நுரைகள்
சாங்கோத் சட்டமன்றத் தொகுதி

**சாங்கோத் சட்டமன்றத் தொகுதி** *(Sangod Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது கோட்டா மாவட்டத்தில் அமைந்துள்ளது. சாங்கோத், கோட்டா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## தேர்தல் முடிவுகள்
## சட்டமன்ற உறுப்பினர்கள்

### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
வல்லம்பள்ளி

**வல்லம்பள்ளி** (*Vallampally*) என்பது இந்தியாவின் தெலுங்கானா மாநிலத்திலுள்ள கரீம்நகர் மாவட்டத்தில் உள்ள ஒரு சிறிய கிராமமாகும்.  இக்கிராமம் மாவட்டத் தலைமையகத்திலிருந்து 65 கி.மீ தொலைவில் அமைந்துள்ளது. கோதாவரி ஆற்றின் மீது கட்டப்பட்ட ஒரு பெரிய பல்நோக்கு நீர்ப்பாசனத் திட்டமான போச்சம்பாடு திட்டத்தின் வலது கால்வாய் இக்கிராமத்தின் எல்லையில் ஓடுகிறது. கொரட்லா, இயக்டியால் ஆகியவை அருகிலுள்ள நகரங்களாகும். வல்லம்பள்ளிக்கு அருகிலுள்ள நகரங்கள் கொருட்லா மற்றும் ஜகித்யால் ஆகும். தேசிய நெடுஞ்சாலை எண்-563 சாலையில் மோகன்ராவ்பேட்டையிலிருந்து இக்கிராமத்தை அணுகலாம். இரு கிராமங்களுக்கும் இடையே பகிரப்பட்ட ஆட்டோக்கள் மற்றும் தனியார் வாகனங்கள் தொடர்ந்து இயக்கப்படுகின்றன.

வல்லம்பள்ளி கிராமத்தில் துணி நெசவாளர்கள், விவசாயிகள் மற்றும் சிறு வணிகர்கள் உட்பட சமூகத்தின் பல்வேறு பிரிவுகளைச் சேர்ந்த கலவையான மக்கள் வசிக்கின்றனர். பல குடும்பங்களில் மும்பை மற்றும் துபாய் போன்ற மத்திய கிழக்கு மற்றும் பிற வளைகுடா நாடுகளில் பணிபுரியும் குடும்ப உறுப்பினர்கள் உள்ளனர். மேலும் வெளிநாடுகளில் வசிக்கும் மக்களுடன் இவர்களுக்கு வலுவான தொடர்பு உள்ளது. இளைய தலைமுறையினரில் பெரும்பாலோர் தொழில்துறையில் வேலை தேடி ஐதராபாத்து, பெங்களூரு மற்றும் புனே போன்ற நகரங்களுக்கு குடிபெயர்ந்துள்ளனர். கிராமத்தில் உள்ள பெண்கள் பொதுவாக பீடி சுருட்டுதல் மற்றும் விவசாயம் செய்யும் வேலைகளில் ஈடுபடுகின்றனர். இது தெலுங்கானாவின் இந்த பகுதியில் மிகவும் பிரபலமான ஒரு குடிசைத் தொழிலாகும்.

## மேற்கோள்கள்

பகுப்பு:தெலங்காணா
பகுப்பு:கரீம்நகர் மாவட்டம்
டியூப் புரோடக்ட்ஸ் ஆப் இந்தியா

**டியூப் புராடக்ட்ஸ் ஆஃப் இந்தியா** (*Tube Products of India*) என்பது *[[டிஐ சைக்கிள்ஸ் நிறுவனம்|, டியூப் இன்வெஸ்ட்மென்ட்ஸ் ஆஃப் இந்தியா லிமிடெட்டின்]] ஒரு அலகாகும்* . இது இந்தியாவை தளமாகக் கொண்ட ஒரு எஃகு குழாய் உற்பத்தி நிறுவனம் ஆகும். 

## வரலாறு
டியூப் இன்வெஸ்ட்மென்ட்ஸ் ஆஃப் இந்தியா என்பது முருகப்பா குழுமத்தின் முதன்மை நிறுவனமாகும். டியூப் புராடக்ட்ஸ் ஆஃப் இந்தியா, இங்கிலாந்தின் டியூப் புராடக்ட்ஸ் (ஓல்ட் பரி) லிமிடெட் நிறுவனத்துடன் இணைந்து நிறுவப்பட்டது. இது எலக்ட்ரிக் ரெசிஸ்டன்ஸ் வெல்டிங் (ERW) மற்றும் கோல்ட் டிரான் வெல்டட் (CDW) குழாய்களை உற்பத்தி செய்கிறது. இது டிரான் ஓவர் மாண்ட்ரல் குழாய்கள் என்றும் அழைக்கப்படுகிறது.

உலகளாவிய குழாய் உற்பத்தியாளர்களுடன் போட்டியிட இந்த நிறுவனத்தை பன்னாட்டு வணிகப் பிரிவு (IBD) தயார்படுத்துகிறது. &#x5B; *[[விக்கிப்பீடியா:சான்று தேவை|<span title="This claim needs references to reliable sources. (December 2012)">மேற்கோள் தேவை</span>]]* &#x5D;

தாங்கு உருளைகள், தானுந்து, தானுந்து துணைப்பொருட்கள், இல்லப் பயன்பொருள்கள், உயர் இழுவிசை, நடுத்தர கார்பன், உயர் கார்பன் கண்டுபிடிப்பு பயன்பாடு உள்ளிட்ட சி. ஆர். சி. ஏ பட்டைகளை இந்நிறுவனம் உற்பத்தி செய்கிறது.  

## படங்கள்

படிமம்:Stainless_Steel_Plant.jpg
படிமம்:Stainless_Steel_Plant_2.jpg

## மேலும் காண்க

* முருகப்பா குழுமம்
* டிஐ சைக்கிள்ஸ் நிறுவனம்

## மேற்கோள்கள்

பகுப்பு:முருகப்பா குழுமம்
பகுப்பு:சென்னையை மையமாகக் கொண்ட நிறுவனங்கள்
பகுப்பு:இந்திய எஃகு நிறுவனங்கள்
கோபால் குமார் அகர்வால்

**கோபால் குமார் அகர்வால்** (*Gopal Kumar Agarwal*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் பீகாரில் கிசன்கஞ்சு மாவட்டம் தாகூர்கஞ்ச் நகரைச் சேர்ந்தவர். இவர் தாகூர்கஞ்சில் உள்ள எம். ஏ. ஆசாத் தேசியக் கல்லூரியில் இடைநிலை வகுப்பில் தேர்ச்சிப்பெற்றுள்ளார். ஐக்கிய ஜனதா தளம் கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் தாகூர்கஞ்ச் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். 

## தேர்தல் செயல்பாடு
### 2025

## மேற்கோள்கள்

பகுப்பு: பீகார் சட்டமன்ற உறுப்பினர்கள்
பகுப்பு:ஐக்கிய ஜனதா தளம் அரசியல்வாதிகள்
திசெர்மிகைட்டு

**திசெர்மிகைட்டு** (*Tschermigite*) என்பது NH4Al(SO4)2·12(H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.

பன்னாட்டு கனிமவியல் சங்கம் திசெர்மிகைட்டு கனிமத்தை Tmi) என்ற குறியீட்டால் அடையாளப்படுத்துகிறது.

அம்மோனியம் படிகாரத்தின் கனிம வடிவமாக திசெர்மிகைட்டு கருதப்படுகிறது.  எரியும் நிலக்கரி மடிப்புகளில், நீலக்கீலார்ந்த களிப்பாறைகளிலும் எரிமலைவாய்களிலும் காணப்படுகிறது. தீவிர நீரில் கரைதிறன் காரணமாக, வறண்ட சூழ்நிலைகளைத் தவிர இது நிலைத்திருக்க வாய்ப்பில்லை. 1852 ஆம் ஆண்டு போகெமியாவில் செர்மிக்கு என்றும் அழைக்கப்படும் செர்மிகியில் இக்கனிமம் கண்டுபிடிக்கப்பட்டது.  நிறமற்றதாக உள்ளது. கனிமம் கண்டுபிடிக்கப்பட்ட இடத்தின் பெயரிடப்பட்டது.

## மேற்கோள்கள்

பகுப்பு:அலுமினியம் கனிமங்கள்
பகுப்பு:அமோனியம் கனிமங்கள்
பகுப்பு:சல்பேட்டுக் கனிமங்கள்
பகுப்பு:கனசதுரக் கனிமங்கள்
பகுப்பு:ஐதரேட்டுகள்
நாநார்த்த தீபிகை

**நாநார்த்த தீபிகை** என்பது திருநெல்வேலியை சேர்ந்த முத்துசாமிப் பிள்ளை இயற்றிய,  ஒரு சொல் பலபொருள்  நிகண்டாகும்  
## நூல் அமைப்பு
இந்நூல் 1102 விருத்தப் பாக்களைக் கொண்டுள்ளது, இதில் 5452 சொற்களுக்கு பொருள் விளக்கப்பட்டுள்ளது, இதில் வடசொற்களுக்கு விளக்கம் மிகுதியாக உள்ளது, இந்நூலுக்கு நூலாசிரியரின் மருமகனான  *சுவாமிநாதப் பிள்ளை* என்பவர் சிறப்புப் பாயிரம் பாடியுள்ளார்
## முதற்பதிப்பு
1936இல் சென்னைப் பல்கலைக்கழகத் தமிழாராய்ச்சித் துறை தலைவர் *சு. அனவரதவிநாயகம் பிள்ளை* இந்நூலைக்கு உரையெழுதிப் பதிப்பித்து வெளியிட்டுள்ளார் ,   இது 689 பக்கங்களைக் கொண்டது, இந்நூலுக்கு நூலாசிரியரின் மகன் *சோமசுந்தரம் பிள்ளை* கையால் எழுதிய காகித பிரதியே ஆதாரம் எனவும், ஆசிரியர் இந்நூலை பூர்த்தி செய்யாது சிறிது குறையாய் விட்டிருந்தாரோ என்றூகித்தற்கு நியாயஞ்சிலவுண்டு. 149வது செய்யுளில் பொருட்பிறழ்ச்சியும், 229, 382வது செய்யுள்கள் பொருள் தெளிவின்றியிருப்பதும் 159வது செய்யுளில் ஒரு சொல் ஒரு பொருளோடிருத்தலும், அவரம், ஏட்டை, கடமை, காயல், கிரந்தம், சீவநீ, நேயம், பிரதேசம், மைதுனம் என்னும் சொற்கள் இரண்டு இடங்களில் பொருளுரைக்கப்பட்டிருந்தாலும், ஆசிரியருக்குத் தாமியற்றிய செய்யுள்களை மீண்டும் நோக்கித் திருத்துவதற்கு அவகாசமில்லாது போயிற்றோ என்றும், செய்யுள்களில் சில, ஆசிரியர் வைத்துப்போன குறிப்புகளைக் கொண்டு பிறர் இயற்றியனவோ என்றும் சங்கையுறச் செய்யும்'' எனவும் குறிப்பிட்டுள்ளார் 
## மேற்கோள்கள்

## வெளி இணைப்புகள்

நாநார்த்த தீபிகை - Internet Archive
பகுப்பு: நிகண்டுகள்
லாங் மார்ச் 2 எஃப்

**லாங் மார்ச் 2F (Long March 2F)** என்பது சீனாவின் மனித விண்வெளிப் பயணத் திட்டத்திற்காகச் சிறப்பாக வடிவமைக்கப்பட்ட ஒரு ஏவுகணை வாகனமாகும். இது 'லாங் மார்ச்' ராக்கெட் குடும்பத்தைச் சார்ந்தது. சீன மொழியில் இது "சென்ஜியான்" (Shenjian) என்று அழைக்கப்படுகிறது, இதற்குத் தமிழில் "தெய்வீக அம்பு" என்று பொருள்.

## உருவாக்கம் மற்றும் நோக்கம்

சீனா தனது விண்வெளி வீரர்களை (Taikonauts) பாதுகாப்பாக விண்வெளிக்கு அனுப்பி, மீண்டும் பூமிக்குக் கொண்டு வருவதற்காக இந்த ராக்கெட்டை உருவாக்கியது. இது சீனாவின் "ஷென்ஷூ" (Shenzhou) விண்கலத்தைச் சுமந்து செல்லப் பயன்படுத்தப்படுகிறது. லாங் மார்ச் 2E என்ற ராக்கெட்டை அடிப்படையாகக் கொண்டு, மனிதப் பயணத்திற்கு ஏற்றவாறு பல மேம்பட்ட மாற்றங்களுடன் இது வடிவமைக்கப்பட்டது.

## கட்டமைப்பு மற்றும் தொழில்நுட்பம்
உயரம்: இது சுமார் 62 மீட்டர் (203 அடி) உயரம் கொண்டது.
எடை: ஏவுதலின் போது இதன் மொத்த எடை சுமார் 464 மெட்ரிக் டன்களாக இருக்கும்.
நிலைகள்: இது இரண்டு நிலைகளைக் (Two Stages) கொண்டது. அத்துடன் ராக்கெட்டின் அடிப்பகுதியில் நான்கு திரவ பூஸ்டர்கள் (Boosters) இணைக்கப்பட்டிருக்கும். இவை ராக்கெட் புவியீர்ப்பு விசையை மீறி மேலே எழும்பத் தேவையான கூடுதல் உந்துசக்தியை அளிக்கின்றன.
எரிபொருள்: இதில் திரவ எரிபொருளே (Liquid Propellant) பயன்படுத்தப்படுகிறது.

### பாதுகாப்பு அம்சங்கள்
தப்பிக்கும் கோபுரம் (Launch Escape System): ராக்கெட்டின் உச்சியில் ஒரு ஊசி போன்ற அமைப்பு இருக்கும். ராக்கெட் ஏவப்படும்போதோ அல்லது வளிமண்டலத்தில் பறக்கும்போதோ ஏதேனும் வெடிப்பு அல்லது கோளாறு ஏற்பட்டால், இந்த அமைப்பு உடனடியாகச் செயல்படும். இது வீரர்கள் இருக்கும் அறையை மட்டும் ராக்கெட்டிலிருந்து தனியாகப் பிரித்து, அவர்களைப் பாதுகாப்பான தூரத்திற்குக் கொண்டு சென்று காற்றுக்குடை மூலம் தரை இறக்கும்.
மனித உயிருக்கு ஆபத்து ஏற்படக்கூடாது என்பதற்காக, இதில் உள்ள அனைத்து முக்கியக் கருவிகளுக்கும் மாற்று ஏற்பாடுகள் (Redundancy) செய்யப்பட்டுள்ளன.

## சாதனைகள்
2003-ம் ஆண்டு, யாங் லிவே (Yang Liwei) என்ற முதல் சீன விண்வெளி வீரரை விண்ணுக்கு அனுப்பியதன் மூலம், சீனா இந்தத் துறையில் தன் முத்திரையைப் பதித்தது. தற்போது சீனாவின் சொந்த விண்வெளி நிலையமான 'தியாங்கோங்' (Tiangong)க்கு வீரர்களை அழைத்துச் செல்லும் பணியை இந்த ராக்கெட் வெற்றிகரமாகச் செய்து வருகிறது.

## மேற்கோள்கள்

பகுப்பு:விண்வெளிக்கலங்கள்
ஆலெனியுசைட்டு-(La)

**ஆலெனியுசைட்டு-(La)** (*Håleniusite-(La)*) என்பது (La,Ce)OF என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். மஞ்சள் நிறத்தில் சம் அளவுள்ள கனிமமாகக் காணப்படுகிறது. மங்கலான மண் பூசியது போன்ற பளபளப்புடன் கிடைக்கிறது. ஆலெனியுசைட்டு-(La) கனிமம், புவியில் செரைட்டு-(Ce) மற்றும் பாசுட்னாசைட்டு-(La) ஆகியவற்றுடன் நெருக்கமாகப் பின்னிப் பிணைந்த பாரிய பெரியல்லனைட்டு-(Ce) கனிமத்தின் பாறை இடுக்கு மற்றும் கசிவு மண்டலங்களில் உள்ளது.

பன்னாட்டு கனிமவியல் சங்கம் ஆலெனியுசைட்டு-(La) கனிமத்தை  Hål-La என்ற குறியீட்டால் அடையாளப்படுத்துகிறது.

1986 ஆம் ஆண்டு சுவீடனின் வாசுட்மேன்லாந்தின் சுகின்சுகட்பெர்க்கில் உள்ள ரிடார்கைட்டனில் உள்ள பாசுட்னாசு சுரங்கங்களில் ஆலெனியுசைட்டு-(La) கண்டுபிடிக்கப்பட்டது. சுவீடனின் சிடாக்கோமில்  உள்ள சுவீடிய இயற்கை வரலாற்று அருங்காட்சியகத்தில் கனிமவியல் துறையின் இயக்குநரான உல்ஃப் ஆலெனியுசின் நினைவாக பெயரிடப்பட்டது.

## மேற்கோள்கள்

* Mindat.org
* [webmineral](http://webmineral.com/data/Haleniusite-(La).shtml)

பகுப்பு:இலந்தனைடு கனிமங்கள்
பகுப்பு:புளோரின் கனிமங்கள்
பகுப்பு:கனசதுரக் கனிமங்கள்
பிசுவாஜித் தாய்மாரி

**பிசுவாஜித் தாய்மாரி** (*Biswajit Daimary*; பிறப்பு: பிப்ரவரி 4, 1971) என்பவர் பாரதிய ஜனதா கட்சியைச் சேர்ந்த இந்திய அரசியல்வாதியும் அசாம் சட்டமன்ற உறுப்பினரும் ஆவார். இவர் 2021 முதல் அசாம் சட்டமன்றத்தின் 17ஆவது சபாநாயகராக பணியாற்றி வருகிறார். இவர் 2021 முதல் அசாம் சட்டமன்றத்தில் உள்ள பானேரி சட்டமன்றத் தொகுதியை பிரதிநிதித்துவப்படுத்தியுள்ளார். 2021 முதல் 2021 வரை பாரதிய ஜனதா கட்சியின் உறுப்பினராகவும், 2008 முதல் 2020 வரை போடோலாந்து மக்கள் முன்னணியின் உறுப்பினராகவும் மாநிலங்களவையில் பதவி வகித்துள்ளார். 2001 முதல் 2006 வரை முதன்முதலில் அசாம் சட்டமன்ற உறுப்பினராக தேர்ந்தெடுக்கப்பட்டார். 2014 முதல் 2020 வரை போடோலாந்து மக்கள் முன்னணியின் உறுப்பினராகவும், 2021 முதல் பாரதிய ஜனதா கட்சியின் உறுப்பினராகவும் இரண்டாவது முறையாக தேர்ந்தெடுக்கப்பட்டார். நவம்பர் 2020 இல், போடோலாந்து பிராந்திய கவுன்சில் தேர்தல்களுக்கு முன்பு பாரதிய ஜனதா கட்சியில் சேர தாய்மாரி போடோலாந்து கட்சியை விட்டு வெளியேறினார்.

## தனிப்பட்ட வாழ்க்கை
அசாமில் உள்ள பக்சா மாவட்டத்தின் சுவாக்பூரில் சுரேந்திர தாய்மாரி மற்றும் பெடாப் தாய்மாரி ஆகியோருக்கு மகனாக பிசுவஜித் தாய்மாரி பிறந்தார். இவர் கோக்ரஜார் கல்லூரியில் உயர்நிலைக் கல்வியை முடித்தார். இவர் திசம்பர் 4, 1999 அன்று மினா பிரம்மா தாய்மாரியை மணந்தார்.

## வகித்த பதவிகள்
தாய்மாரி வகித்த அரசியல் பதவிகள்:

* 2001–2006 – அசாம் சட்டமன்ற உறுப்பினர்
* 2006–2008 – தலைவர், அசாம் அபெக்ஸ் நெசவாளர்கள் மற்றும் கைவினைஞர்கள் கூட்டுறவு கூட்டமைப்பு நிறுவனம், அசாம் அரசு
* ஏப்ரல் 2008 முதல் நவம்பர் 2021 வரை – மாநிலங்களவை உறுப்பினர்
* செப்டம்பர் 2010 – உறுப்பினர், துணைச் சட்டமியற்றல் குழு
* மே 2008 முதல் மே 2009 வரை - போக்குவரத்து, சுற்றுலா மற்றும் கலாச்சாரக் குழுவின் உறுப்பினர்.
* மே 2008 முதல் மே 2009 வரை - இரயில்வே அமைச்சகத்திற்கான ஆலோசனைக் குழு உறுப்பினர்.
* ஆகஸ்ட் 2009 முதல் 2015 வரை – உறுப்பினர், இரயில்வே அமைச்சகத்திற்கான ஆலோசனைக் குழு
* ஆகத்து 2009 முதல் 2015 வரை – உறுப்பினர், ரசாயனங்கள் மற்றும் உரங்கள் குழு.
* 2021–முதல்– அசாம் சட்டமன்ற உறுப்பினர்
* 2021–முதக்– அசாம் சட்டமன்ற சபாநாயகர்

## மேற்கோள்கள்

பகுப்பு:அசாம் சட்டமன்ற உறுப்பினர்கள்
புரதப்பீழை

[right|thumb|படத்தில் காணப்படுவது நுண் ஓட்டைகள் கொண்ட புரதப்பீடைகளால் தாக்கப்பட்ட [இழையம்|இழையமாகும். இது பஞ்சு போன்றத் தோற்றத்தைப் பெறுவதுடன், மூளையிலுள்ள பஞ்சு போன்ற இழையங்களைத் தாக்கி அழிக்கிறது.]]
**புரதப்பீழை** (*prion*, **பிரீயான்**), என்பது தவறாக மடிக்கப்பட்ட, முறைவடிவம்பெறா அல்லது ஒழுங்கற்ற புரதமாகும், இது அதே புரதத்தின் இயல்பான மாறுபாடுகளில் தவறாக மடிப்பைத் தூண்டுகிறது, இது உயிரணு இறப்பிற்குத் வழிவகுக்கிறது. புரதப்பீழைகள் பரவக்கூடிய பஞ்சியத் தோற்ற மூளைவீக்கம் (TSEs) எனப்படும் பிரீயான் நோய்களுக்குக் காரணமாகின்றன, இவை மனிதர்களையும் விலங்குகளையும் பாதிக்கும் ஆபத்தான, பரவக்கூடிய நரம்புச் சீரழிவு நோய்களாகும். இந்தப் புரதங்கள் மரபணு மாற்றங்கள் காரணமாகவோ அல்லது ஏற்கனவே தவறாக மடிக்கப்பட்ட புரதத்திற்கு வெளிப்படுவதன் மூலமாகவோ, அவ்வப்போது தவறாக மடிந்து போகலாம். இது மற்றப் புரதங்களில் தவறாக மடிப்பைப் பரப்பக்கூடிய அசாதாரண முப்பரிமாண அமைப்புக்கு வழிவகுக்கும்.

பிரீயான் என்ற சொல் 'புரதத்தாலான தொற்றுத் துகள்' என்ற சொற்களில் இருந்து பெறப்பட்டது. பிரீயான்கள் கருவமிலங்களைக் (டி. என். ஏ. அல்லது இரைபோ கருவமிலம்) கொண்டிருப்பதில்லை. மூளையின் அமைப்பு அல்லது நரம்புத் திசுக்களைப் பாதிப்பதன் மூலம் இவை நோய்களை ஏற்படுத்துகின்றன. எ.கா. குயிட்ஸ்பெல்ட் ஜேக்கப் நோய்.

புரதப்பீழைகளில் எந்த ஒரு மரபுப் பொருளும் இல்லை என்பதனால், இவை ஏனைய நோய்க்காரணிகளிடம் இருந்து முரண்பட்டிருக்கின்றன. தீநுண்மியைப் போன்று இவையும் நோய் உண்டாக்கும் ஒரு காரணியாக இருப்பினும், தீநுண்மிகள் மரபுப் பொருளான டி. என். ஏ. அல்லது ஆர்.என்.ஏ யைக் கொண்டிருப்பதனால், அவற்றிலிருந்து இவை வேறுபடுகின்றன. புரதப்பீழைகள் சில முறைவடிவம்பெறா அல்லது ஒழுங்கற்ற புரதப்பொருளால் ஆக்கப்பட்டு, இவ்வகையான ஒழுங்கற்ற புரதத்தைக் கடத்தும் தன்மையைப் பெற்றிருப்பதனால், மனிதர்களிலோ அல்லது வேறு விலங்குகளிலோ இறப்பை ஏற்படுத்தக்கூடிய தொற்றும் தன்மை கொண்ட தொற்றுநோய்களை உருவாக்குகிறது. இவ்வகையான ஒழுங்கற்ற புரதங்கள் புரத மடிப்படைதல் மூலம் ஏற்படுகிறது. ஒழுங்கற்ற புரதங்கள் இழையங்களில் மாறுதல்களை உண்டுசெய்து, அவை நோயாக உருவெடுக்கின்றன. பொதுவாக மனிதரில் இவ்வகையான புரதப்பீழைகளால் நரம்பணுவின் அமைப்பு, தொழிற்பாடு ஆகியவற்றில் பாதிப்பு ஏற்பட்டு நரம்பணுச்சிதைவு நடைபெற்று, நரம்பணுக்கள் இறப்பதுவரை செல்லக் கூடிய நரம்பணுச்சிதைவு நோய்கள் ஏற்படுகின்றன. 

## மேற்கோள்கள்

## வெளி இணைப்புகள்
* [ CDC] – 
* World Health Organisation – WHO information on prion diseases
* The UK BSE Inquiry&nbsp;– Report of the UK public inquiry into BSE and variant CJD
* UK Spongiform Encephalopathy Advisory Committee (SEAC)
* 
* 

பகுப்பு:புரதங்கள்
பகுப்பு:தொற்று நோய்கள்
பகுப்பு:புரதப்படிவு நோய்கள்
புரோட்டோசெல்

ஒரு புரோட்டோசெல்  என்பது சுயமாக ஒழுங்கமைக்கப்பட்ட, உள்ளார்ந்த முறையில் வரிசைப்படுத்தப்பட்ட, கோள வடிவ லிப்பிட்களின் தொகுப்பாகும், இது உயிர் தோன்றியபோது செல்களுக்கு அடிப்படை முன்னோடியாக முன்மொழியப்பட்டது.ஒரு புரோட்டோசெல் என்பது அபியோஜெனீசிஸில் ஒரு முன்-செல் ஆகும், மேலும் இது ரைபோசைம்கள் போன்ற எளிய உயிரியல் ரீதியாக பொருத்தமான மூலக்கூறுகளைக் கொண்ட ஒரு அடங்கிய அமைப்பாகும், மேலும் இது ஒரு எளிய சவ்வு அமைப்பில் இணைக்கப்பட்டுள்ளது - சுற்றுச்சூழலிலிருந்தும் பிற நபர்களிடமிருந்தும் அந்த அமைப்பை தனிமைப்படுத்துகிறது - எளிய கொழுப்பு அமிலங்கள், கனிம கட்டமைப்புகள் அல்லது பாறை-துளை அமைப்பைக் கொண்டதாகக் கருதப்படுகிறது.

## கண்ணோட்டம்
இடது|thumb|கரைசலில் பாஸ்போலிப்பிடுகள் மூன்று முக்கிய கட்டமைப்புகளை உருவாக்குகின்றன: லிபோசோம் (ஒரு மூடிய இரு அடுக்கு), மைசெல் மற்றும் இரு அடுக்கு.
உயிரின் தோற்றத்தில் பிரிவுமயமாக்கல் முக்கியமானது. சவ்வுகள் வெளிப்புற சூழலில் இருந்து தனித்தனியாக இருக்கும் மூடப்பட்ட பெட்டிகளை உருவாக்குகின்றன, இதனால் செல்லுக்கு செயல்பாட்டு ரீதியாக சிறப்பு நீர்வெளிகளை வழங்குகின்றன. சவ்வுகளின் லிப்பிட் இரட்டை அடுக்கு பெரும்பாலான ஹைட்ரோஃபிலிக் மூலக்கூறுகளுக்கு (நீரால் கரைக்கப்படுகிறது) ஊடுருவ முடியாததாக இருப்பதால், நவீன செல்கள் சவ்வு போக்குவரத்து அமைப்புகளைக் கொண்டுள்ளன, அவை ஊட்டச்சத்து உறிஞ்சுதலையும் கழிவுகளை ஏற்றுமதி செய்வதையும் அடைகின்றன.இந்த மூலக்கூறு கூட்டங்களின் வளர்ச்சிக்கு முன்பு, புரோட்டோசெல்கள் ஆம்பிஃபிலிக் மூலக்கூறுகளைப் பயன்படுத்தி சவ்வு கடத்தல் மற்றும் சுய-இனப்பெருக்கம் போன்ற செல்லுலார் செயல்பாடுகளுக்கு பொருத்தமான வெசிகல் இயக்கவியலைப் பயன்படுத்தியிருக்கலாம். பழமையான பூமியில், கரிம சேர்மங்களின் ஏராளமான வேதியியல் எதிர்வினைகள் வாழ்க்கையின் மூலப்பொருட்களை உற்பத்தி செய்தன.இந்த பொருட்களில், மூலக்கூறு கூட்டத்திலிருந்து செல்லுலார் வாழ்க்கைக்கு பரிணாம வளர்ச்சியில் ஆம்பிஃபிலிக் மூலக்கூறுகள் முதல் பங்களிப்பாளராக இருக்கலாம் 

## மேற்கோள்கள்
அம்பேமொகர்

**அம்பேமொகர்** *(Ambemohar)* என்பது இந்தியாவின் மகாராட்டிர மாநிலத்தின் மேற்குத் தொடர்ச்சி மலைகளின் அடிவாரத்தில் வளர்க்கப்படும் ஒரு மணம் கொண்ட பாரம்பரிய நெல் வகையாகும். 

## வரலாறு மற்றும் சொற்பிறப்பியல்
அம்பேமொகர் என்ற சொல்லுக்கு மராத்திய மொழியில் மாம்பழப் பூ என்று பொருள். மேலும் இதன் அரிசி மாம்பழப் பூக்களை நினைவூட்டும் வலுவான மணத்தைக் கொண்டுள்ளது எனவும், எனவே இந்த நெல் இரகத்தை ஒரு நூற்றாண்டுக்கு முன்பு புனே மாவட்டத்தின் முல்சி பகுதியில் சுமார் 54,000 டன் அளவிற்கு இந்த வகையை உற்பத்தி செய்யப்பட்டது. 

## சாகுபடி
இந்த நெல் வகை குறைந்த மகசூல் தரும் (1.9 டன் / எக்டேர்). நன்கு அறியப்பட்ட பாசுமதி அரிசியுடன் ஒப்பிடும்போது தானியங்கள் குட்டையாகவும் (5.5 மிமீ) அகலமாகவும் (2.2 மிமீ) இருக்கும். இரண்டு வகைகளும் ஒரே மாதிரியான மணத்தைக் கொண்டுள்ளன. எனவே இந்த வகை பாசுமதி போன்ற நறுமண அரிசி வகைகளில் சேர்க்கப்பட்டுள்ளது. இதன் சமைத்த தானியங்கள் எளிதில் உடைந்து ஒன்றாக ஒட்டிக்கொள்ளும் தன்மையைக் கொண்டுள்ளன.  

## தொடர்புடைய வகைகள்
மற்ற நெல் வகைகளுடன் ஒப்பிடும்போது அம்பேமொகர் குறைந்த மகசூல் தரக்கூடியது, ஏனெனில் இது நோய்களுக்கு ஆளாகக்கூடியது. இந்த அம்பேமொகர் நெல் இரகத்திலிருந்து பிறந்த  "இந்திராயாணி"  எனப்படும் கலப்பினமானது 1987 இல் வெளியிடப்பட்டது. இது லோணாவ்ளா லோனாவாலா அருகே உள்ள நெல் ஆராய்ச்சி மையத்தால் உருவாக்கப்பட்டது. புலே மாவல் மற்றும் புலே சம்ருதி போன்ற புதிய நெல் வகைகளை உருவாக்கும் வகையில் இந்திரயாணியும் மாற்றியமைக்கப்பட்டுள்ளது.

## பயன்கள்

அம்பேமொகர் அரிசியில், குழந்தைகள், முதியவர்கள் மற்றும் நோயாளிகளுக்கு 'பட்டாச்சி பெஜ்' (அரிசி கஞ்சி) எனப்படும் அரிசி மற்றும் பால் கலந்த அடர்த்தியான சூப்பை தயாரிக்கப் பயன்படுகிறது.  இந்த அரிசி சமய வழிபாடு மற்றும் திருமண விழாக்களிலும் பயன்படுத்தப்படுகிறது. புனே மாவட்டத்தின் முல்சி பகுதியில், மகர சங்கராந்தி பண்டிகையின் போது தயாரிக்கப்படும் ஒரு பாரம்பரிய உணவுப் பொருளான 'வபோலியா' தயாரிக்கப் பயன்படுகிறது. இந்த அரிசி மென்மையான இட்லி மற்றும் மொறுமொறுப்பான தோசை தயாரிக்கப் பயன்படுகிறது. மராத்தி மொழியில் குர்முரே எனப்படும் பொரி அரிசி தயாரிக்கவும் இது பயன்படுத்தப்படுகிறது. அரிசியிலிருந்து வரும் தவிடு எண்ணெய் பிரித்தெடுப்பதற்கும் அல்லது காளான் வளர்ப்பிற்கும் பயன்படுத்தப்படுகிறது.

## புவியியல் குறியீடு
சயாத்ரி மலைத்தொடரின் கிழக்கு அடிவாரத்தில் உள்ள புனே மாவட்டத்தின் முல்சி தாலுகா துணைப்பிரிவுக்கு அம்பேமொகருக்கான புவியியல் சார்ந்த குறியீடு வழங்கப்பட்டுள்ளது. மேலும் முல்சி தாலுகா சக்யாத்ரி மலைத்தொடர்களால் சூழப்பட்டிருப்பதால், நறுமணமுள்ள அம்பேமோகர் அரிசியை பயிரிடுவதற்கு ஏற்ற சூழ்நிலையை இது உருவாக்குகிறது.

## சான்றுகள்

பகுப்பு:நெல் வகைகள்
பகுப்பு:இந்தியாவில் வேளாண்மை
பகுப்பு:புவிசார் குறியீடு பெற்ற மகாராட்டிரப் பொருட்கள்
மலேசியா–புரூணை எல்லை

**மலேசியா–புரூணை எல்லை** (ஆங்கிலம்: *Malaysia–Brunei Border*; மலாய்: *Sempadan Malaysia–Brunei*; என்பது போர்னியோ தீவில் மலேசியா, புரூணை நாடுகளைப் பிரிக்கும் அனைத்துலக எல்லையாகும். இந்த எல்லை 528.45 கிமீ (328.36 மைல்) நில எல்லையையும், இரு நாடுகளின் கடற்கரையிலிருந்து தென் சீனக் கடலில் உள்ள கண்டத் திட்டு விளிம்பு வரை நீண்டு செல்லும் அளவிற்கு, கணிசமான கடல் எல்லைகளையும் கொண்டுள்ளது. 

புரூணையின் 200 கடல் மைல், கண்ட அடுக்கு உரிமைகோரல், தென் சீனக் கடலின் ஒரு பகுதிக்கும் உரிமை கோருகிறது. இந்தச் செயல்பாடு சீனா, தைவான் மற்றும் வியட்நாம் ஆகிய நாடுகளின் பல உரிமைகோரல்களுக்கும் உட்படுகிறது. மலேசியாவும் அந்தப் பகுதியில் உரிமை கோரும் நாடாக உள்ளது. ஆனாலும், புரூணையுடனான இருதரப்பு உடன்படிக்கை என்பது புரூணையின் பிராந்திய நீர்நிலைகள் *([[:en:Territorial waters|Territorial waters]])* மீதான இருநாடுகளின் உரிமை கோரல்களுக்குத் தீர்வு கண்டுள்ளது.

## எல்லை

மேற்கிலிருந்து கிழக்கு நோக்கி, பாராம் ஆறு மற்றும் பெலாயிட் ஆறு *([[:en:Belait River|Belait River]])* ஆற்றுப் படுகைகளின் நீர்ப்பிடிப்பு, தஞ்சோங் பாராம் கிராமத்தில் இருந்து கிழக்கே ஆறு கடல் மைல்கள் (11 கிமீ) தொலைவில்  தென்சீனக் கடலைச் சந்திக்கும் இடத்தில் புரூணை-மலேசியா எல்லை தொடங்குகிறது. 

பின்னர் இந்த எல்லை, இரண்டு ஆற்றுப் படுகைகளின் நீர்ப்பிடிப்புப் பகுதி வழியாக சுமார் 30 கி.மீ தூரம் பயணித்து பகலாயன் கால்வாய் *(Pagalayan Canal)* வரை செல்கிறது. பின்னர் அது மேலும் 44 கி.மீ தூரம் வரையில் சென்று தேராஜா மலைகளுக்குச் *(Teraja Hills)* செல்கிறது. 

### பாராம் ஆறு–லிம்பாங் ஆறு
அங்கிருந்து, இந்த எல்லை ஒருபுறம் பெலாயிட் ஆறு *([[:en:Belait River|Belait River]])* மற்றும் டுத்தோங் ஆறுகளுக்கும்; மறுபுறம் பாராம் ஆறு மற்றும் லிம்பாங் ஆறு ஆகிய இரு ஆறுகளுக்கும் இடையிலான நீர்ப்பிடிப்புப் பகுதி வழியாகச் செல்கிறது. பின்னர் அது புரூணை மற்றும் லிம்பாங் ஆற்றுப் படுகைகளின் நீர்ப்பிடிப்புப் பகுதி வழியாகச் சென்று, சுங்கை மெண்டாவுன் *(Sungai Mendaun),* சுங்கை மெலாய்ஸ் *(Sungai Melais)* மற்றும் சுங்கை மெனுங்குல் *(Sungai Menunggul)* வழியாக நுழைந்து புரூணை விரிகுடாவின் கழிமுகம் வரை செல்கிறது.

மலேசியாவிற்கும் புரூணையின் டெம்புரோங்கு மாவட்டத்திற்கும் (இது புரூணையின் மற்ற பகுதியிலிருந்து பிரிக்கப்பட்டுள்ளது) இடையிலான நில எல்லை பாண்டருவான் ஆற்று கழிமுகத்தில் *([[:en:Pandaruan River|Pandaruan River]])* தொடங்கி; அந்த ஆற்றின் தொடக்கம் வரையிலான நீளத்திற்கும் செல்கிறது. பின்னர், அது ஒருபுறத்தில் டெம்புரோங்கு ஆற்றுக்கும், மறுபுறம் லிம்பாங் ஆறு மற்றும் துருசான் ஆறுகளுக்கும் இடையிலான நீர்ப்பிடிப்புப் பகுதியில் ஓடி புரூணை விரிகுடாவை அடையும் வரை செல்கிறது. 

இந்த எல்லையின் வடக்கு முனையம் 1958-ஆம் ஆண்டு சரவாக் (எல்லைகளின் வரையறை) செயலாட்சியர் *(Sarawak Definition of Boundaries)* நிறுவிய ஆயத்தொலைவுகளின் அடிப்படையில், சுங்கை பங்காவின் முகப்பில் அமைந்துள்ளது.

## மேற்கோள்கள்

## மேலும் காண்க
* Video clip of the Brunei-Malaysia boundary marker construction https://www.facebook.com/watch/?v=216346104823941
* Video clip of the boundary marker construction at the coast in Sungai Tujoh https://www.tiktok.com/@zack84zakariabinsulaiman/video/7431960905715338514?is_from_webapp=1&sender_device=pc

## வெளி இணைப்புகள்

பகுப்பு:மலேசிய எல்லைகள்
பகுப்பு:பன்னாட்டு எல்லைகள்
பகுப்பு:மலேசியாவில் எல்லையைக் கடக்கும் இடங்கள்
ஒசே மார்ட்டீனசு அல்காந்தரா

**ஒசே மார்ட்டீனசு அல்காந்தரா** (*José Martínez Alcántara*, பிறப்பு: 31 சனவரி 1999) பெரு நாட்டைச் சேர்ந்த ஒரு சதுரங்கப் பேராதன் ஆவார். இவர் 2024 முதல் மெக்சிக்கோவைப் பிரதிநிதித்துவப்படுத்துகிறார்.

மார்ட்டீனசு 2017 இல் 18-அவைக்குக் குறைவானோருக்கான உலக சதுரங்க வாகைப் போட்டியில் வெற்றி பெற்றார்.

இவர் எக்குவாடோரில் நடைபெற்ற தென்னமெரிக்க வலயச் சுற்றில் 7.5/9.0 புள்ளிகள் பெற்று 2019 சதுரங்க உலகக்கோப்பைப் போட்டியில் விளையாடத் தகுதி பெற்றார். அங்கு முதற்சுற்றில் திமீத்ரி யாக்கோவென்கோவிடம் தோற்றார். 2021 இல், அமெரிக்க மாசுட்டர்சு சதுரங்க வாகைப் போட்டியில் முதலாமிடத்திற்கான போட்டியில் சமப்படுத்தினார்.

2025 சதுரங்க உலகக் கோப்பை போட்டியில், முதற்சுற்றில் ஐசாக் ஹக் ஐயும், இரண்டாம் சுற்றில் வெலிமிர் இவிச்சையும், மூன்றாம் சுற்றில் நோதிர்பெக் அப்துசத்தாரோவையும் வென்றார். பின்னர் நான்காம் சுற்றில் அலெக்சி சரணாவையும், ஐந்தாம் சுற்றில் பென்டலா ஹரிகிருஷ்ணனையும் வென்று காலிறுதிக்குத் தகுதி பெற்றார். ஆனாலும் காலிறுதியில் சவோகிர் சிந்தாரோவ்விடம் தோற்று வெளியேறினார்.

## மேற்கோள்கள்

## வெளி இணைப்புகள்
* 
* 
* 
* 

பகுப்பு:1999 பிறப்புகள்
பகுப்பு:வாழும் மக்கள்
பகுப்பு:பெரு சதுரங்க வீரர்கள்
பகுப்பு:மெக்சிக்கோ சதுரங்க வீரர்கள்
பகுப்பு:சதுரங்கப் பேராதன்கள்
எய்லி குப்பி

**எய்லி குப்பி** ( ) என்பது எத்தியோப்பியாவின் அஃபார் பிரதேசத்தில் அமைந்துள்ள ஒரு கேடய எரிமலை ஆகும். இது எர்டா அலே மலைத்தொடரின் தெற்கே உள்ள எரிமலையாகும். 2025 நவம்பர் வரை, இந்த எரிமலையின் ஹோலோசீன் சகாப்த வெடிப்புகள் பற்றிய எந்த பதிவும் இல்லை. இருப்பினும் இப்பகுதி தொலைதூரத்தில் உள்ளதால் இதன் வெடிப்புகள் பற்றிய பதிவுகளில் இல்லாமல் போயிருக்கலாம்.  ஒரு கால் ஹோலோசீன் சகாப்தத்தில் இந்த எரிமலையில் வெடிப்புகள் ஏற்பட்டிருக்கலாம், ஆனால் அவை பற்றிய வரலாற்று பதிவுகள் ஏதும் இல்லை. மேலும் இதன் வெடிப்புகள் குறித்து போதுமான அளவு ஆய்வு செய்யப்படவில்லை.

## 2025 எரிமலை வெடிப்பு
2025 நவம்பர் 23 அன்று, துலூஸ் எரிமலை சாம்பல் ஆலோசனை மையம் (VAAC) ஒரு எரிமலை வெடிப்பு நடந்து வருவதாகவும், செயற்கைக்கோள் படங்களில் சாம்பல் புகைமூட்டம் கண்டறியப்பட்டதாகவும் ஒரு செய்திக்குறிப்பை வெளியிட்டது. ஆரம்ப வெடிப்பு 08:30 UTC மணிக்கு ஏற்பட்டதாகவும்,  சாம்பல் புகைமூட்டம்  உயரத்தை எட்டியதாகவும் கூறப்படுகிறது.  இதன் சாம்பல் புகைமண்டலம் பின்னர் யெமன், ஓமான் உட்பட அறபுத் தீபகற்பம் முழுவதும் நகர்ந்து இந்தியாவிற்குள்ளும் நுழைந்தது, இதனால் வானூர்தி போக்குவரத்தில் தடை ஏற்பட்டது.    20:00 UTC வாக்கில், எரிமலை வெடிப்பகள் நின்றுவிட்டதாகக் கருதப்படுகிறது.

எரிமலை வெடிப்பைத் தொடர்ந்து, சில இடங்களில் காற்றின் தரத்தில்  பாதிப்புகள் ஏற்படுதல் மற்றும் காற்றில் மிதக்கும் சாம்பல் படலத்தால் வானூர்திப் பயணத்தில்  பாதிப்புகள் ஏற்படுதல் குறித்து கவலைகள் எழுந்தன. இருப்பினும், எரிமலை வெடிப்பு ஏற்பட்ட இடத்திலிருந்து வெகு தொலைவில் குறிப்பிடத்தக்க பாதிப்புகள் ஏதும் ஏற்பட்டதாக எந்த செய்தியும் இல்லை.  

## மேற்கோள்கள்

## வெளி இணைப்புகள்

* Hayli Gubbi, Toulouse VAAC reports

பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:எத்தியோப்பிய மலைகள்
பகுப்பு:செயல்நிலை எரிமலைகள்
எர்டா அலே மலைத்தொடர்

thumb|300x300px|எர்டா அலே
[thumb| எர்டா அலே எரிமலை (எத்தியோப்பியா) உச்சி [எரிமலைப் பெருவாய், 2009]]
**எர்டா அலே மலைத்தொடர்** (*Erta Ale Range*) என்பது எத்தியோப்பியாவின் அஃபார் பிரதேசத்தில்  உள்ள அஃபார் முக்கோணப் பகுதியில் உள்ள மிக முக்கியமான எரிமலைச் சங்கிலித் தொடராகும். இது பெரும்பாலும் கேடய எரிமலைகளைக் கொண்டுள்ளது.

இந்த மலைத்தொடரின் ஒரு முக்கிய அம்சமாக செயல்நிலையில் உள்ள எரிமலையான எர்டா அலே உள்ளது. இந்த மலைத்தொடரின் மிக உயரமான எரிமலை அலே பாகு ஆகும். இது கடல் மட்டத்திலிருந்து 1,031 மீ (3,383 அடி) உயரத்தில் உள்ளது. பெயரிடப்பட்ட பிற சிகரங்களில் (அவற்றின் உயரங்களுடன்) அலு (429 மீ (1,407 அடி)), டலாஃபில்லா (578 மீ (1,896 அடி)), போரலே அலே (668 மீ (2,192 அடி)) ஆகியவை அடங்கும். கடந்த 12,000 ஆண்டுகளுக்குள் முதல் முறையாக தெற்கு திசையில் உள்ள  எய்லி குப்பி  (493 மீ (1,617 அடி)) 2025 நவம்பர் 23  அன்று வெடித்ததாக அறிவியல் ஆதாரங்கள் தெரிவிக்கின்றன.

## எர்டா அலே
எர்டா அலே எத்தியோப்பியாவின் மிகவும் செயல்நிலையில் உள்ள ஒரு  எரிமலையாகும். அதன் மிக உயர்ந்த புள்ளி 613 மீ (2,011 அடி) உயரத்தை எட்டுகிறது. இது இப்பகுதியில் உள்ள பல கேடய எரிமலைகளில் இதுவும் ஒன்றாகும். மேலும் இது 50 கிமீ (31 மைல்) அகலமும் 1.6 கிலோமீட்டர் (1 மைல்) நீள்வட்ட உச்சிப் பகுதியையும் பல செங்குத்தான குழிகளையும் கொண்டுள்ளது.  எப்போதும் செயல்நிலையில் உள்ள குழிகள் அவற்றின் எரிமலை ஏரிகளுக்கு பெயர் பெற்றவை.

## மேற்கோள்கள்

பகுப்பு:Pages using gadget WikiMiniAtlas
பகுப்பு:எத்தியோப்பியாவின் புவியியல்
பி. என். அகர்வால்

பிசுவநாத் என். அகர்வால் (*Biswanath N. Agrawal*)(பிறப்பு அக்டோபர் 15,1944) என்பவர் இந்திய உச்ச நீதிமன்றத்தின் ஓய்வுபெற்ற நீதிபதி ஆவார். இவர் 1986 நவம்பரில் பாட்னா உயர்நீதிமன்றத்தில் நீதிபதியாக தனது நீதித்துறை சேவையைத் தொடங்கினார். பின்னர், 1999 நவம்பரில் ஒடிசா உயர்நீதிமன்றத்தின் தலைமை நீதிபதியாக பதவி உயர்வு பெற்றார். அக்டோபர் 19, 2000 அன்று இந்திய உச்ச நீதிமன்ற நீதிபதியாக பதவியேற்று 2009இல் பணி ஓய்வு பெற்றார். ஒரு மாநிலத்திலிருந்து மற்றொரு மாநிலத்திற்கு நீதிபதிகளை மாற்றும் தேசிய நீதித்துறை ஆணையத்தின் சட்டத்தை 2014இல் இவர் எதிர்த்தார். இதுகுறித்து கருத்து தெரிவிக்கையில்:

## நீதித்துறை பணி
அகர்வால் 1944இல் பிறந்தார். இளங்கலைச் சட்டப் பட்டம் பெற்ற பின்னர் 1996ஆம் ஆண்டில் பாட்னா உயர்நீதிமன்றத்தில் வழக்குரைஞராகப் பயிற்சி மேற்கொண்டார். இவர் முக்கியமாக குடிமையியல், அரசியலமைப்பு விசயங்களில் பணியாற்றினார். இவர் 1986 நவம்பர் 17 அன்று பாட்னா உயர் நீதிமன்றத்தின் நீதிபதியாக நியமிக்கப்பட்டார். அகர்வால் 1999 நவம்பரில் ஒடிசா உயர்நீதிமன்றத்தின் தலைமை நீதிபதியாக நியமிக்கப்பட்டார். இதன்பிறகு அவர் அக்டோபர் 19,2000 அன்று இந்திய உச்ச நீதிமன்றத்தின் நீதிபதி பதவிக்கு உயர்த்தப்பட்டார்.

## மேற்கோள்கள்

பகுப்பு:இந்திய உச்ச நீதிமன்ற நீதிபதிகள்
பகுப்பு:1944 பிறப்புகள்
சுவேதா குப்தா

**சுவேதா குப்தா** (*Shweta Gupta*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் சிவஹர் மாவட்டம் சீதாமரி பகுதியினைச் சேர்ந்தவர். சுவேதா நாசிக்கில் உள்ள மகாராட்டிரா சுகாதார நிறுவனத்தில் இளநிலை மருத்துவ படிப்பினையும், தர்பாங்காவில் உள்ள எல். எம். மிதல பல்கலைக்கழகத்தில் மருத்துவ மேற்படிப்பினையும் முடித்துள்ளார். ஐக்கிய ஜனதா தளம் கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் சிவகர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். 

## தேர்தல் செயல்பாடு
### 2025

## மேற்கோள்கள்

 பகுப்பு: பீகார் சட்டமன்ற உறுப்பினர்கள்
பகுப்பு:ஐக்கிய ஜனதா தளம் அரசியல்வாதிகள்
விழும் பூனை

thumb|''விழும் பூனை'' 1894
***விழும் பூனை*** (*Falling Cat*) என்பது 1894 ஆம் ஆண்டு பிரெஞ்சு அறிவியலாளரான எட்டியென்-ஜூல்ஸ் மேரி தயாரித்த காலவரிசை ஒளிப்படம் ஆகும். இது 19 ஆம் நூற்றாண்டில் பாரிசில் உள்ள போயிஸ் டி பவுலோன் என்ற  பூங்காவில் படமாக்கப்பட்டது. இது பிரான்சில் வெளியிடப்பட்ட மூன்றாவது படமாகும்.  வரலாற்றில் உயிருள்ள ஒரு பூனையைக் காட்டிய முதல் திரைப்படம் இது என்று நம்பப்படுகிறது. இந்தப் படத்தில் பூனை கீழே விழுந்து அதன் கால்களால் தரையில்  தொடுவதை மட்டுமே கொண்டுள்ளது. 

மேரி ஒரு வினாடிக்கு தொடர்ச்சியாக பன்னிரண்டு படங்களை எடுக்கக்கூடிய ஒரு ஒளிப்படமியை ஒன்று சேர்த்திருந்தார். இது ஒரு  குறுகிய பீப்பாய் துப்பாக்கியை ஒத்திருந்தது. இதன் மூலம், அவர் பல்வேறு விலங்குகளின் செயலை ஆய்வு செய்தார். அவரது மிகவும் பிரபலமான ஆய்வு அவரது 'அசைபட உயிரியல் பூங்கா' ஆகும், அதில் இந்தப் பூனை எப்படி அதன் கால்களைக் கொண்டு தரையில் இலாவகமாக விழுகிறது என்பதைப் பார்ப்பதற்காக சில அடி உயரத்திலிருந்து கீழே போடப்பட்டது. 

## மேற்கோள்கள்

## வெளி இணைப்புகள்

* 
* ''Falling Cat'' at YouTube

பகுப்பு:1894 திரைப்படங்கள்